Kimondani — könnyű! 
Amikor elhatározod: 


igen, holnaptól minden más lesz, 
jobb, rendesebb, tisztább — 


ritkán gondolsz arra, 


a szavakból, az ígéretekből 
csak a te akaratoddal, erőddel, 
komolyságoddal lesz valóság! 


Hát igen! Bármily hihe- 
tetlen: eldöntöttük, megfon- 
toltuk, sőt kimondtuk! A 
naptár utolsó oldalára is 
felírtuk — így hát a legne- 
hezebben már túljutottunk. 
A többi már gyerekjáték . . . 
Hiszen holnap — de legké- 
sőbb egy hét múlva! — va- 
lóban új életet kezdünk . . . 

Egy. kis haladékra — 
azért még szükség van. Hi- 
szen az újévi nagy fogad- 
kozásokhoz — ezt bárki 
megértheti — nem kell sok 
idő. Ám azt, hogy miért, s 
egyáltalán hogyan fogjunk 
hozzá — ezt bizony alapo- 
san végig kell gondolni! 

Akikkel mi beszélgettünk 
— már nemcsak azt hatá- 
rozták el: 1977-ben minden 
másképp lesz, de azt is tud- 
ják: hogyan . . . 

— Először is — magya- 
rázza rettentő komolyság- 
gal Tóth Kiss Hanna — vé- 
ge az álomdélutánoknak! 


Mert most, ha hazamegyek 


az iskolából, no meg a he- 
gedűóráról — előkapom a 
könyvet. Egy darabig néze- 
lődök, először a leckét, az- 
tán az ágyat. Egy idő után 
már nem látok semmit, s 


bumm! rohanok szundikálni. 
Ha felvesznek a konzerva- 
tóriumba — hátat fordítok 
a heverőnek. Addig? Hát 
addig még nem rendezem 
át a szobát. Elvégre a kö- 
zelgő nehéz esztendőknek 
pihenten akarok nekivágni. 

— Ha előkerül a házifel- 
adat, rögtön úgy érzem, 
friss levegőre van szüksé- 
gem — mondja Ádám Zsu- 
zsa. — Otthagyom a köny- 
vet, sétálni indulok. Az az 
igazság, egyszer már pontos 
napirendet készítettem ma- 
gamnak. Két napig — be- 
tartottam. Aztán soha töb- 
bé nem gondoltam rá. Ta- 
lán jövőre mégis sikerül. . . 

Balázs Éva — Párizsba 
készül. 

— Méghozzá öt évre! A 
gimnáziumot is ott kezdem 
el, így hát a nyelvtudásra 
nagy szükségem vani Job- 
ban mondva — lente, hi- 
szen otthon egyre gyakrab- 
ban hallom, fogjak már ne- 
ki a tanulásnak. Egy szót 
sem beszélek franciául, pe- 
dig rohan az idő, s mire el- 
utazunk sok mindent kelle- 
ne tudnom. De ugye min- 
dig azt gondolom, majd hol- 
nap... ráérek még... Le- 
het, hogy mégsem? 

— A rendrakás a legször- 


nyűbb dolog a világon — 
panaszkodik Mucsi Beáta. 
— No és a szekrényajtómat 
kinyitni egyenesen életv2- 
szélyes. Eddig havonta el- 
határoztam, egyszer össze- 
rámolom a ruháimat. De 
valahogy mindig úgy ala- 
kult — mással kellett fog- 
lalkoznom. Most? Legköze- 
lebb december végén nézek 
bele a szekrénybe, s jövőre 
ígérem mindennap, min- 
dent a helyére teszek. 

— Jövőre, komolyan meg- 
fogadtam, megtanulok a 
pénzzel bánni — bólint Sar- 
lós Kati, — Kosárlabdázom, 
és imádok enni. Edzés után 
beszabadulok a büfébe, és 
minden zsebpénzemet fel- 
falom. Aztán jön az adós- 
ság. Hol aputól, hol a ba- 
rátnőimtől kérek kölcsön. 
Így nem mehet tovább! El- 
határoztam egy edzésre 
csak két-három forintot vi- 
szek magammal. Többet — 
egy fillérrel sem. 


— Én pedig nem csinálok 73 
menetrendet — folytatja 
Szobotka Gábor. —A Fran- 
kel Leó úti iskolába járok, 
S ha nagyon unatkozom az 
órán — ami gyakran elő- 
fordul — kinézek az abla- 
kon. Ott pedig a HÉV meg- 
állót látom. Tudom, mikor 
mennyit késik a HÉV! No 
meg én is a válasszal, ha a 
tanár megkérdezi: miről is 
beszéltünk? 

— Rettenetes dolog, hogy 
engem minden érdekel! —. 
sóhajt nagyot Gács Zita. — 
Az orosz nyelv, a sport, az 
ének és a zene. Mindent 
szeretnék tanulni, és sem- 
mire időm. Csak rohanok 
egyik helyről a másikra, s 
mire hazaérek olyan fáradt 
vagyok, hogy a vacsoránál 
két falat között elalszom, 
Végre döntenem kellene: 
mit is akarok a legkomo- 
lyabban csinálni? ; 

Pénzes Mari — mindent 
elölről akar kezdeni, 

— A tanulással nincs 
gondom — mondja moso- 
lyogva — inkább az úttörő- 
munkával.  Harmadikosok- 
nál vagyok őrsvezető, s bi- 
zony nehezen tudom lekötni 
a figyelmüket. Még járatlan 
vagyok abban, hogyan is 
kell érdekes és jó progra- 
mot összeállítani. Így hát — 
most azokra támaszkodom, 
akik már ebben tapasztal- 
tabbak. Sokat tanulhatok 
tőlük, s ennek igazán az én 
Béke őrsöm látja majd a 
hasznát. 

Hát — valahogy így. Ők 
már nemcsak beszélnek, 
nemcsak ígérgetik az új 
életet. Lehet, hogy nem 
pontosan január elsején, 
vagy másodikán — de még- 
is 1977-ben új életet kez- 
denek. 

Sok sikert hozzá! 


aj 


REPÜLŐ 
CSÉSZEALJ? 
MARSLAKÓ- 
ÜRHAJÓ? 


Egyik sem, hanem a len- 
gyelországi Karkanosze- 
hegység legmagasabb csú- 
csán, a Sniezkán felépült 
csillagászati obszervató- 
rium, amelyet az érdekes 
látvány, a szép kílátás és 
a — mellette levő kávézó 
kedvéért télen-nyáron sok 
turista keres fel. 


TÁVIRATI 
IRODÁJA 
JELENTI 


LUIS CORVALÁN 
SZABAD! 


INNEN — ONNAN 


Ötletpályázatot hirdettek 
a budapesti, Hűvösvölgyi 
Nagyrét fejlesztésére. Az 
első lépés amelyet remél- 
hetőleg még az TeuL meg- 
tesznek, egy szánkózódomb 
és egy korcsolyapálya ki- 
alakítása. 


EGÉSZSÉGÜGYI 
GYERMEKOTTHON 


A 27ala megyei Rígyác 
község 1832-ben épült kas- 
télyában egészségügyi 
gyermekotthont avattak. Az 
újjáalakított kastélyban 
hetven gyermeknek bizto- 
sítanak helyet, 


A budapesti 5236. sz. Ke- 
rekes Árpád Uttörőcsapat 
és az Óbudai Hajógyár Ke- 
rekes Árpád KISZ-klubjá- 
nak képviselői névadójuk 
születésének 80, évfordulója 
alkalmából közös koszorú- 
zási emlékünnepséget ren- 
deztek a Mező Imre úti te- 
mető Munkásmozgalmi 
Panteonjában. 


apokban érkezett a 
hír, hogy Luis Corvalán, a 
Chilei Kommunista Párt 
főtitkára —, akít több mint 
három éve tartott fogva a 
chilei fasiszta katonai jun- 
ta — kiszabadult, s a Szov- 
jetunióba utazott. Chile fa- 
siszta, urai, akik az elmúlt 
évek alatt 30 ezer forradal- 
márt és demokratát gyil- 
koltak meg, nem tudtak Vé- 
gezni vele, mint ahogy ere- 
detileg tervezték, A világ 
haladó efőinek összefogása 
megakadályozta ezt, 


A HÉT VICCE 


— Mi történt veled? — 
kérdi az egyik állatszelí- 
dítő a másiktól. — Világ- 
életedben egerekkel foglal- 
koztál, most pedig áttértél 
az oroszlánokra, 

— Mi tagadás — sóhajt 
fel a másik —, öregszem, 
kedves barátom, a szemem 
már nem a régi! 


A Pajtás 30-ik születés- 
napján  dísztávirattal kö- 
szöntötte  szerkesztőségün- 
ket a fajszi 873. sz. Petőfi 
Sándor Uttörőcsapat. Kö- 
szönjük! 


Színházi előadással egy- 
bekötött úttörő és kisdo- 
bos fenyőkarnevált tartot- 
tak Salgótarjánban, a Jó- 
zsef Attila Megyei Művelő- 
dési Központban. 


ÚTTÖRŐKARÁCSONY 
A PARLAMENTBEN 


A hagyományoknak meg- 
felelően az idén is több 
ezer úttörő és kisdobos ün- 
nepelte együtt a karácsonyt 
a Parlament kupolacsarno- 
kában. 


A debreceni Löwy Sán- 
dor Uttörőházba is megér- 
kezett a Télapó. A művé- 
szeti csoportok műsorát az 
ajándékok kiosztása követ- 
te. Képünkön: a közönség. 


Felsősüpetényben is vé- 
get ért az 1976-os esztendő, 
És, hogy mély nyomokat 
hagyott hátra, arra az aláb- 
bi  nyilatkozatcsokor az 
ékesszóló bizonyíték. 


FLIKFLAK MÁTÉ 
TESTNEVELŐ: 


— Ez az év is úgy kezdő- 
dött, mint a többi. A téli 
hónapokkal. Amint lehul- 
lott az első hó, azonnal ne- 
kiláttunk, hogy vidám és 
egészséges téli sportéletet 
éljünk. Előkészítettük a sí- 
léceket, a szánkókat, kifé- 
nyesítettük a korcsolyákat, 
kiírtuk a hógolyózó és hó- 
ember építő versenyeket, 
kijelöltük egy-két élmény- 
dús túra útvonalát a kör- 
nyező, behavazott hegyek 
között. Sajnos egy óra múl- 
va apró kellemetlenség tör- 
tént: elolvadt a hó. Igaz, 
esett még utána jócskán, de 
annak meg az volt a szép- 
séghibája, hogy esőnek bi- 
zonyult. " Ennek ellenére 
nem estünk kétségbe, a sa- 
rat is a magunk javára for- 
dítottuk: a tanulók 909/-a 
, elsőosztályú  ceipőtisztító" 
minősítést szerzett! ., . 


DIRI BALÁZS 
IGAZGATÓ: 


— Iskolánk életében je- 
lentős változásokat hozott 
az új , Házirend" bevézeté- 
se. Ennek sikerét elsősor- 
ban annak tulajdonítom, 
hogy messzemenően figye- 
lembe vettük tanulóifjúsá- 
gunk javaslatait. Néhány 
túlzó ötletet természetesen 
el kellett vetnünk. Ilyen 
volt például az, hogy egy- 
szer és mindenkorra szün- 
tessük meg az általános is- 


kolát Felsősüpetényben. 
Örömmel mondhatom, hogy 
házirendünk kiállta az idő 
próbáját, annak rendelke- 
zéseit maradéktalanul be-: 
tartom én, a tanári kar, a 
gondnok, a technikai sze- 
mélyzet... egyszóval az 
egész iskola. Kivéve persze 
a tanulókat... 


BIRIZGA OTTÓ 
SPORTFELELŐS: 


— Veretlenül küzdöttük 
végig a Pajtás Kupákat! 
Igaz, győzelmet sem arat- 
tunk, sőt , . . az is igaz, hogy 
tulajdonképpen egyetlen 
mérkőzést sem játszottunk, 
de azért ez kezdetnek nem 
rossz eredmény. A csúcs- 
pontot egy verőfényes au- 
gusztusi délután jelentette, 
amelyen csaknem az egész 
csapat összejött. Ha akkor 
még egy labda is lett volna 
kéznél... hát nem akarok 
túlzásba esni, de szavamra 
mondom, még a végén fo- 
ciztunk volna egyet! 


SZIKLA SZILÁRD 
CSAPATVEZETŐ: 


— Ha majd egyszer vala- 
ki arra a meglepő elhatá- 
rozásra jut, hogy megírja 
csapatunk történetét — és 
nem kétséges, hogy ez 
előbb-utóbb bekövetkezik 
— valóságos tárházát talál- 
ja majd az , Együtt, egymá- 
sért! akció dicsőséges epi- 
zódjainak. Egyetlen példát 
említenék. A , Cerkót" őrs 
több tárgyból megbukott 
félévkor, mert időt és fá- 
radtságot nem kímélve fel- 
karoltak egy kallódó tek- 
nősbékát. Az embernek be- 
párásodott a tekintete, 
amint elnézte, hogy az em- 


lített úttörők — félretéve 
könyveiket és füzeteiket -— 
elemózsiára vadásznak az 
oktalan jószág számára. 
Látni kellett volna azt a 
határozott, egységes megve- 
tést, amellyel Bírgedli Ju- 
liskának válaszolt a kollek- 
tíva, amikor az megkísérel- 
te, hogy konkolyt hintsen a 
segítőkészség tiszta búzája 
közé, és arra kérte az őrsöt, 
hogy segítsen kijavítania 
számtanból a kettesét. Nem. 
a , Cerkóf" őrsöt nem lehe- 
tett ilyesmivel eltántoríta- 
ni! Birgedli Juliska annak 
rendje és módja szerint 
megbukott, viszont a teknőc 
súlygyarapodása elérte, sőt 
helyenként túl is haladta 
az állatkertben nevelt tek- 
nőcök súlygyarapodását! 


VEZEKÉNYI 
MARISKA 
ÖRSVEZETŐ: 

— Az első hívó szóra azt 
mondtuk: — jövünk! — Hogy 
mégsem mentünk, abban 


nem mi vagyunk a hibásak. 
Amikor a termelőszövetke- 
zet megkeresett, hogy se- 
gítsünk a termés betakarí- 
tásában, egy emberként je- 
lentkeztünk. Persze nem 
rohantunk fejjel a földnek. 
Előbb tartottunk egy rövid 
megbeszélést, amelyen el- 
döntöttük, hogy mit takarí- 
tanánk be legszívesebben. 
Abban maradtunk, hogy a 
gyapot, a kóladió és a ma- 
hagóni szüretelése felelne 
meg leginkább adottsága- 
inknak. Fájdalom, ezekből 
a termékekből egyetlen 
grammot sem állítottak elő 
az idén a termelőszövetke- 
zetünkben. Ja, hát ilyen 
gazdálkodás mellett az út- 
törő sem tehet csodákat! 

A Televízió Gyerinekosztálya oOsz- 
tályvezető-helyetteset Gaál Ferencet 
kérdeztem meg, mit ajánl első helyen 
januári műsoraik közül a Pajtás 091- 
vasóinak? 

— Új sorozatot indítunk a matema- 
tíka kedvelőínek, Ez tulajdonképpen 


Az — iskolarádió —. MESSZIRŐL  — 
MESSZIRE című művelődéstörténeti 
sorozata az ősember első megfigyelé- 
seitől napjainkig követi azokat az ese- 
ményeket, amelyek az emberi gondol- 
kodás és történelem fejlődésének út- 
ját jelzik. Egy-egy korszakban sok 
minden történik egymás mellett, és 
ezek összefüggenek. Mi miért éppen 
akkor történik, hogyan hatnak egy- 
másra, mi a szerepük a hosszan tartó 
folyamatban? — ezekre a kérdésekre 
próbálunk választ keresni. 

SZABADSÁG A MŰVÉSZETBEN, 
SZABADSÁG A TÁRSADALOMBAN 
című  adásunkban Franciaországban 
vagyunk, 1848. február 25-ét írunk. Pá- 
rizs ismét megbolydult: százezer em- 
ber kelt fel a gyűlölt király, Lajos 


Három évvel ezelőtt alakultak 
zeneakadémista és geológus hall- 
gatókból. A Zeneakadémia gólya- 
bálján mutatkoztak be először a 
közönségnek. Első önálló estjüket 
a vízivárosi ifjúsági klubban tar- 
tották. 


— Mivel eredeti célkitűzésünk 
a népzenei hagyomány ápolása 
volt, eleinte kizárólag népzenét 
játszottunk, ma már azonban tör- 
ténelmi zene és népzenei ihletésű 
versmegzenésítések is  szerepel- 
nek műsorunkon, Devecseri Gá- 
bor, Sárközi György, Zelk Zoltán, 
Weöres Sándor versei — fogal- 
mazta meg művészeti törekvésü- 
ket Szijjártó Csaba, aki hegedűn, 
texerőlanton játszik legszíveseb- 
ben, de a dorombot, az okarinát és 
a furulyát is gyakran megszólal- 
tatja. 


Az együttes tagjai: Dövényi 
Péter (geofizikus) — brácsa, bőgő, 
dob, ének; Kneifel Imre (zene- 
axadémiai  hallgatójh — fúvós 
hangszerek, ütőhangszerek, brá- 
csa; Nagymarosi András (geoló- 
gus) — bőgő, gitár, citera, koboz, 
tambura; Petrovics Tamás (cim- 
balomművész) — cimbalom; Sá- 
rinszky Gabriella (énektanárnő) 
— ének. 

Jelenleg főleg Budapesten kon- 
certeznek, a Marcibányi téren a 
kerületi KISZ-klubban és a Műsza- 
ki Egyetem Kinizsi utcai klubjá- 
ban. Ők indították el Budapesten 
az Alsóerdősor utcai Általános 
Iskolában az első gyermekjátszót. 


matematikai játék lesz, elsősorban a 
nyole-tizenegy éveseknek szánjuk. de 
a nagyobbaknak ís tanulságos lesz, el- 
lenőrizhetik tudásukat és leleményes- 
ségüket. Számok nem ís szerepelnek 
majd a kilenc adásból álló sorozatban, 
de annál több szög, papír, olló, ra- 
gasztó, gumi és más használati tárgy. 
Olyan feladatokat ad Radnai Gyulá- 
né adjunktus, melyeknek nem csak 
egy megoldásuk van," hanem több: 
egyszerűbb, ötletesebb és még ötlete- 
sebb. A sorozat címe is valószínűleg 
ez lesz: Ötletes ember kerestetik. Azt 
akarjuk bizonyítani, hogy a matemati- 
kában mekkora szerepe van az ötle- 
tességnek, a találékonysághak. Vasár- 
naponként a kora délutáni órákban 
láthatjátok az adásokat. 


Fülöp ellen. Megint forradalom! Felté- 
pett utcakövek, felfordított hintók és 
barikádok... Ez az esemény lesz a 
, népek tavaszának!" nyitánya. Milyen 
kapcsolata van a Bánk bánnak az 
1848-as magyar forradalom eseményei- 
vel? Hogyan hat ez a forradalmi kor- 
szak a tudományokra és művészetek- 
re? Van-e összefüggés? Minderre a já- 
tékban részt vevő — ezúttal pécsi gye- 
rekek — válaszolnak. De nem egysze- 
rűen! Helyzeteket keltünk életre: egy 
képzeletbeli matematikus kongresszu- 
son Gauss, Lobacsevszkij, Bolyai Já- 
nos és Bolyai Farkas vitatkozik. Ki- 
derül, hogy a XIX. században a mate- 
matika önálló tudománnyá válik. A 
művészetben megszületik a romanii- 
ka. Hogy mit jélent a stílus? Milyen 
stílusjegyeket figyelhetünk meg egy 
romantikus versben, képen, muzsiká- 
ban? Shelley és Liszt, Puskin és De- 
lacroix művei szólalnak meg és val- 
latják a gyerekeket: tudják-e alkal- 
mazni, amit a romantikáról általában 
megtanultak? (Január 19. K. 15.10.) 


ŐZ A CSODÁK 
CSODÁJA 


Frank Baum híres regényéből ké- 
szítettek színes amerikai filmfelújí- 
tást. Dorothy, a Madárijesztő, a Bá- 
dogember, az Oroszlán és a Boszor- 
kány meséjét bizonyára sokan isme- 
ritek már. Óztól, a nagy varázslótól 
várnek segítséget a barátok, de a 
Boszorkány mindig útjukat állja. A 
szinkront Kútvölgyi Erzsébet, Szat- 
mári István, Sztankai István, Márkus 
László és Vay Ilus hangjával készí- 
tették. A mesefilm január közepén 
jelenik meg a bemutató mozikban. 
feltétlenül nézzétek meg! 


A KINCSES 
SZIGET 


R. L. Stevenson híres regényét 
már többször feldolgozták, most szí- 
nes, szinkronizált angol filmen lát- 
hatjuk. Jim Hawkins, mint . kisfiú 


egy kincskereső banda küzdelmeibe 
keveredik. Részese lesz a kincses 
szigetre induló  expedíciónak és 
rendkívül izgalmas kalandokat él át. 
Ha megnézitek a filmet, biztosan el- 
olvassátok, vagy újraolvassátok a re- 
gényt is! 


Kulturalis kis 


gazin 


POP-HÍREK 


Lemezboltjainkban 
több érdekes külföldi 
felvétel . kapható. A 
Oueen együttes Egy 
este az operában című 
nagylemeze igényes 
zenéjével, ötletgazdag 
hangszerelésével tűnik 
ki. . John . Lennonnak 
egy  válogatás-lemeze 
kapható, ezen a Beat- 
les feloszlása után ké- 
szített kislemezeit 
gyűjtötték össze. Szin- 
tén — megvásárolhatjá- 
tok a Smokie, a Slade 
együttes, valamint 
Gloria Gaynor és Jim- 
my Hendrix egy-egy 
albumát. 

A hazai zenekarok 
közül a Fonográf új, 
FG 4 című lemeze ér- 
demel említést, Az ösz- 
szefüggő szvit egy fiú 
űrbeli utazását meséli 
el. Az album egyik da- 
lára már szavazhattok. 


A PAJTÁS II. SLÁ- 
GERLISTÁJA 


A levelezőlapra ra- 
gasztott kis rajzokkal 
küldjétek be szavaza- 
:"totokat: melyik szám 
tetszik legjobban. 


1. Szörényi L.—-Bródy 
J.: Ádám (Fonográf) 
2. Gallai P.—-Köves T:: 
Szállj fel magasra (Pi- 
ramis) 

3. Gábor S. P.-Huszár 
E.: Nem lehet boldog- 
ságot venni (M 7) 

4. Szörényi L.— Arany 
János: Szondi két ap- 
ródja (Koncz Zsuzsa) 
5. Novai G.-Miklós T.: 
A zenegép (Generál) 


A PAITÁS I. SLÁ- 
, GERLISTÁJÁNAK 
EREDMÉNYE: 


Listavezető: Skorpió: 

" Rongylábkirály (a sza- 

vazatok 369/-át kapta) 

II. Lokomotív GT: 
Neked írom a dalt 

IN. Koncz Zsuzsa: Te 

meg én 


Lstestátsá dtttszátaáli 


I KINCSKERESŐ 


irodaltni fölyvárat gyerekeknek 


1977 januárjától a Kincskereső folyó- 
irat bővebb tartalommal, új borítólap- 
pal jelentkezik. Terjedelme 32 oldalról 
48 oldalra növekszik. Ára változatlanul 
4 — Ft marad. A folyóirat versei és el- 
beszélései alkalmasak arra, hogy gerin- 
cét képezzék az úttörő kulturális szem- 
le anyagának. A Kincskereső jó barát, 
útitárs szeretne lenni. A művészetek 
vándorútján. 


BOLKA ÉS LOLKA 


Mint a legtöbb bábfigura, ők is film- 
gyárban születtek, a lengyelországi 
Bielsko-Biatai Rajzfilmstúdióban. A két 
rokonszenves, huncut fiúcska kalandjai- 
ról szóló filmekkel rendezőjük Wtadys- 
taw Nehrebecki a világ minden konti- 
nensén megnyerte a mozilátogatók és 
tévénézők szívét. Legutóbb Mexikóban 
üdvözölték lelkesedéssel a két lurkó 
kalandfilmjeit. Újabban vidám barátnő 
csatlakozott hozzájuk: Tola. 


VÁRHEGYI TERÉZHEZ 


— Terike! Szereti a telet? 

— Egy kicsit fázós vagyok, 
de amikor leesik az első hó, 
nagyon szeretem. Különös va- 
rázsa, hangulata van... pláne 
ha úgy történik, hogy este le- 
fekszünk, még minden szürke, 
fekete és reggel, amikor fel- 
ébredünk, kinézünk laz abla- 
kon, már minden hófehér: a 
háztető, a fák lombtalan koro- 
nája, a járda és az út... me- 
seszép! . . . Szánkózni is nagyon 
szerettem gyerekkoromban. 
Pesti lány vagyok, a nyolcadik 
kerületben laktunk. A Rókus 
kórház előtti tér volt a biro- 
dalmunk.  Görgettünk kövér 
hóembert és hány heves hógo- 
lyócsatát vívtunk a Semmel- 
weis szobor körül! De jöjjön 
hamar a rügyfakasztó, fákat 
virágba borító tavasz! 

— A Fővárosi Operettszín- 
házban, A kutya, akit Bozzi 
úrnak hívnak című musical- 
ben ön Pulcinella, a jövendőt 
megjósoló, házaló, , félcédulás" 
leányka, és ön átkozza meg, 
varázsolja kutyává a kispénzű 
nápolyi — kivándorlók életét 
megkeserítő, gonosz ügyvédet. 
Ha a civil életben varázsló le- 
hetne, mit varázsolna szilvesz- 
terre a mai gyerekeknek, úttö- 
rőknek? 

— Jaj de váratlan és ravasz 
kérdés! De tetszik nekem... 
várjon csak... hát én elné- 
zem a mai gyerekeket, látom, 
hogy mennyit kell tanulniuk, 
hiszen korunk rohanó fejlődé- 
si tempójából adódóan a köve- 
telmények egyre nőnek az .is- 


Három kérdés szilveszter előtt 


kolában... de amíg gyerek az 


ember — játszani is szeretne, 
sokat. Varázsolnék nekik egy 
tanulást — segítő  csodagépet, 


hogy több szabad idejük le- 
gyen játszani, olvasni, sportol- 
ni. Azt is tudom, hogy nagyon 
szeretik a beat-zenét. Ha ide- 
jük engedi magnóznak, felte- 
szik a lemezjátszóra kedvenc 
együttesük, vagy énekesük le- 
mezét. Varázsolnék tehát ne- 
kik egy óriási , csoda-wurlit- 
zert", amelyből egy gombnyo- 


másra bármelyik világszám, 
nagy sláger felhangzana in- 
gyen, — annyiszor, ahányszor 


csax akarják. 

— Még néhány nap és bú- 
csúztatjuk az ó-esztendőt, kö- 
szöntjük az újévet. Hogyan 
emlékszik vissza a gyermek- 
kori  szilveszterekre és mit 
üzen olvasóinknak? 

— Mindig nagyon vártam a 
szilvesztert, csak az volt a 
baj, hogy engem mindig ágyba 
dugtak jóval éjfél előtt. Nem 
várhattam meg az éjféli ha- 
rangszót, — himnuszt. Amikor 
cseperedni . kezdtem, jó takti- 
kával már napokkal előbb el- 
kezdtem , puhítani" szüleimet, 
hogy én is fentmaradhassak 
legalább éjfélig, hogy én is 
csókkal  köszönthessem őket, 
sok boldogságot kívánhassak a 
család minden tagjának. A 
Pajtás olvasóinak sikerekben 
gazdag új esztendőt, szép ifjú- 
ságot kívánok, s ha felnőnek 
legyenek kiegyensúlyozott, na- 
gyon boldog emberek. 

Papp László 


Ha fölösleges, senkinek 
se szolgáló találmányokról 
van szó, már alig ismertek 
a nevek. Pedig sokkal több 
félredobott ötlet, újítás sze- 
gélyezi a befutottak diadal- 
útját. 

Bemutatunk ezekből is 
néhányat. 3 


A DIADALMAS 
PEDOMOTOR 


, Forradalmasítja az em- 
ber haladását" — írja a Va- 
sárnapi Harsona száz évvel 
ezelőtt — ,az a készülék, 
melyre csak rá kell állni és 
megy az ember alatt azon- 
nal. Persze mint azt meg- 
szokhattuk, ez is az ame- 
rikaiak dolga, egy Garnall 
nevű úriember találta föl 
Baltimore városban. Mint 
képünk is mutatja, három 
kereken áll a készülék, 
mely kerekek közül az 
egyik jóval nagyobb a má- 
sik kettőnél, s ez utóbbiak 
összeköttetésben állnak egy 
negyedikkel, oly módon, 
hogy midőn az alsó kerék 
mozog, ezen negyediknek 
is mozognia kell, ellenben 
az utóbbi mozgásba hozza 
a nagy alsó kereket is. A 
lábbal csak rá kell állni egy 
vékonyka vastalpra,s már- 
is indulhatunk akaratunk 
ellenére. Még megállni is 
bajos lenne, ha a kitűnő 
feltaláló úr nem alkalmaz- 
tatott volna berendezésére 
egy kis dörzsgépet, mely 
egy emeltyűvel a kerekeket 
megállítja . . ." 

. Még szerencse! . . . 


VÍZ A 
VARRÓGÉPBEN 


A vízienergia hasznosítá- 
sa, a víz sebes folyásának. 
esésének — mozgási ener- 
giájának — munkába állí- 
tása egy ősi szerkezet, a VÍ- 
zikerék jóvoltából, már száz 
évvel ezelőtt is régen is- 
mert volt. Az azonban, 
hogy egy egyszerű vízcsap- 
ból is hajtóművet készíthe- 
tünk, egészen eredeti ötlet. 
Mégis akadt aki erre gon- 
dolt és mint a jelek mutat- 
ják, a dolog odáig fajult. 
hogy még ára is volt a ma- 
sinának. Ami pedig a leg- 
fényesebb bizonyíték arra. 
hogy létezett: 

A vízikerék az ismere- 
tes régi szerkezet is vala- 
miféle vízimotor, de otrom- 
ba nagysága okán kis gépek 
hajtására nehezen  alkal- 
maztatható. Pedig igen jó 
ienne, ha a műhelyek esz- 


Furcsa találmányok 


NEM (JND 


tergáit. a kis varrómasiná- 
kat a víz meghajthatná. 
Egy kiváló gráczi gyáros- 
nak sikerült ilyen minde- 
nütt felállítható berende- 
zést készítenie, amely Vvíz- 
vezetékkel összekötve meg- 
hajtja a kis gépeket. A víz 
a csapból az egyik alkalmas 
esövön át befolyik a beren- 
dezésbe, meghajtja annak 
lapátjait, majd a másik csö- 
vön továbbfolyik. Sőt oly 
tisztaságú marad, hogy 
akár meg is iható, aztán is. 
Ha már most az okos masi- 
nára egy szíjat erősítünk, 
már megy is a varrógép, az 
esztergapad. A fél lóerős, 
teljesen zajtalan  Rossian 
féle vízmotor — amely egy- 
szerre akár hat varrógépet 
ís megbír — már 40 forinto- 
kért megvásárolható . . ." 

Kár, hogy elmúlt a kará- 
csony, mert biztosan sokan 
vennék, akár ma is. Olcsó. 
zajtalan, üzemanyaga meg- 
marad, és vize iható, mint 
a forrásvíz... 


LEMEZT 
.  ÜTÖGET 
A FÉNYSUGÁR 


Fokról-fokra a tökéletes 
felé. Mert ez már egy iga- 
zán nagyszerű találmány, 
felfedezője, megalkotója se 
akárki, hiszen Bellről, a te- 
lefon sokszor emlegetett 
szülőatyjáról van szó: 

, Tájékoztatnánk — olvasó- 
inkat a legújabb tudós 
szenzációról, a Photophon- 
ról. E cifra szó azt takarja, 
hogy itt a fény változik 
át hanggá. Van egy lámpás, 
mely fényt áraszt, és 
amelynek fényét egy görbe 
tükör egy pontba tereli. 
Egy tárcsa is alkalmaztatik, 
amely több-kevesebb fényt 
enged át, attól függően, mi- 
lyen erős a hang. Ugyanis 
maga a tükör egy rezgő vé- 
konyka fémlemez, amelyet 
a fény maga ütöget, moz- 
gat. Kisebb hang esetén ke- 
vesebb fény kerül az tükör- 
ről a lapra, nagyobb fény 
esetén viszont több. Ami- 
lyen a hang, olyan a fény 
és olyan az ébredő elektro- 
mosság ereje. Ezt aztán már 
csak a hallgatóhoz kell ve- 
zetni drótokon, mint Bell úr 
régi találmányánál megis- 
mertük. A fénytelephon, a 
photophon olyan nagyszerű 
találmány, amely megköny- 
nyíti beszédünket nagy tá- 
volságokra, méltó párja ma- 
gának a telephonnak . . ." 

Igazán — fénylő  szenzá- 
CÍÓ. s 


Dr. Búza Péter 


11 

8. osztályos lányok! 
Pályaválasztási gondotok van? 
A textiliparban, Budapesten 
akartok dolgozni? 


Kérésetekre postafordultával ingyen meg- 
küldjük a 40 oldalas, minden kérdésre vá- 
laszt adó fényképes tájékoztatónkat. 


Vidékieknek  leányotthonunkban 
gondoskodunk. 


lakásról 


Várjuk leveleiteket! 


Cím: PFV Lőrinci Gyár (Lő- 
rinci Fonó) 


1183 Budapest, Gyömrői u. 


85-91. 
munkaügyi osztály 


FIATALOK 
FIGYELEM! 


PEST 

MEGYEI 
ÁLLAMI 

ÉPÍTŐ - 

IPARI ; 
VÁLLALAT 7 


általános iskolát végzett fiúk jelentkezését várja 
VILLANYSZERELŐ, VAS- ÉS FÉMSZERKEZETI LAKA- 
TOS, ÁCS-ÁLLVÁNYOÓZÓ, KÖZPONTIFÜTÉS-SZERE- 
LŐ, KÖMŰVES, ÉPÜLETASZTALOS, ÜVEGEZŐ, VAS- 
BETONKÉSZÍTŐ, TETŐFEDŐ-SZIGETELŐ, MŰKÖKÉ- 
SZÍTŐ, BÁDOGOS, ÉPÍTŐGÉP-SZERELŐ, SZOBA- 
FESTŐ-MÁZOLÓ TAPÉTÁZÓ, VIZ- ÉS GÁZVEZETÉK- 
SZERELŐ szakmunkástanulónak az 1977-—78-as tanévre. 


A tanév kezdete 1977. szeptember 1. 


Vidékiek részére kollégiumi elhelyezésről és teljes el- 
látásról gondoskodunk. Ács-állványozó, kőműves, te- 
tőfedő-szigetelő és vasbetonkészítő szakmák eseté- 
ben 200 Ft ösztöndíj-kiegészítést fizetünk. 


Jelentkezés: személyesen vagy írásban a vállalat 
szakoktatási osztályán, 


Cím: 1751 Budapest XXI., Kiss J. altb. u. 19-21. 


Megközelíthető: a Boráros tértől gyorsvasúttal a 2. 
megálló. 


Általános iskolát végzett fiatalokat felveszünk az 1977/78. tan- 
évre fonó-szövő szakmunkás tanulónak, 16 éves korig. 


A tanulmányi idő 2 év. 


JUTTATÁSOK: Különélési pótlék vidékieknek havi 500 Ft. 
Társadalmi ösztöndíj helybeli lakosoknak havi 450 Ft. 
Havi 90 Ft-ért reggeli, ebéd, vacsora, munkaszüneti napo- 
kon is, 

Ingyen tankönyv és munkaruha, 
Elhelyezés kollégiumban. 

A kezdő tanulóbér havi 410-610 Ft, amely a tanulmányi 

eredménytől függően változik. ő 

FIÚ TANULÓINKAT A SIKERES SZAKMUNKÁSVIZSGA UTÁN 

SEGÉDMŰVEZETŐVÉ, később MŰVEZETŐVÉ képezzük ki! 

Továbbtanulásra üzemi szakközépiskolánkban fiúk és lányok 

számára egyaránt mód nyílik. 

lelentkezni lehet szombat kivételével bármely munkanapon 

7-től 15.30-ig, személyesen: 


PNYV MAGYAR PAMUTIPAR 


. személyzeti "rés oktatási osztály 
. 1046 Budapest IV., Erkel u. 30. 


A tájdalom bilincsében 
vergődve, a keserűség, a 
csüggedés pillanataiban, 
amikor a világot, embersé- 
get eltorzító gondolatok zu- 
hannak ránk, amikor remé- 
nyeink egyre fogynak, de 
mégis sóvárgunk a segít- 
ségre, sokan eszünkbe jut- 
nak, akik talán támaszt 
nyújthatnak, Gyakran 
azonban mégis azok nyúl- 
nak felénk, akiknek arcuk, 
nevük fel sem merült ben- 
nünk, akikről addig jófor- 
mán semmit sem tudunk . . . 
8 : 


Résnyire szűkített szem- 
héjai közül figyelte ellen- 
fele óvatos lépéseit. Testé- 
nek apró rezdüléseit érez- 
te az ujjaiban, amint szo- 
rvította . a  cselgáncskabát 
gallérját. Balra, mindig bal- 
ra indul el, mormolta ma- 
gában. A következőnél be 
kell fordulnom, különben 
elvesztem a meccset. Na, 
most itt a pillanat. A csípő- 
jével balra lódult. A comb- 
jába iszonyatos, éles fájda- 
lom hasított, Minden elsö- 
tétült előtte. 

U. István, a Nagykani- 
zsai MÁV úttörő cselgán- 
csozója a kórházban tért 
magához, A bal combja 
összezúzódott, Az orvosi bi- 
zottság 45 százalékos rok- 
kantnak nyilvánította. 

Pályafutása a cselgáncs- 
szőnyegen befejeződött. Ta- 
nulmányait fel kellett füg- 
gesztenie. Jelenleg is gyógy- 
kezelésre szorul. 

Idézetek az édesanyja, 
U. Károlyné leveléből: 
,. . . . Kerestem, hogy ki a 
felelős, vagy ha már így 
történt, mi lesz vele, ki fog- 
ja kárpótolni... Senkitől 
sem kapott semmi támoga- 
tást. Én gyógykezeltettem. 
Nem volt sportbiztosítása. 
Nagykanizsán a  cselgán- 
csozók egyáltalán nincse- 
nek biztosítva. Az edzője 
egyszer, nagyon nagy Ve- 
szekedések árán kiharcolt 
neki ezer forint segélyt. Én 
minden tőlem telhetőt meg- 
tettem, és meg is teszek. 
Tíz év óta egyedül nevelek 
"négy gyereket, elég nehéz 
anyagi körülmények  kö- 
zött." 

Szomorú szavak. Ha foj- 
tottan is, de vádolnak. Nem, 
nem a sportolás, a cselgán- 
csozás ellen sorakoznak fel, 
lendülnek támadásba. Nem 
az ősi japán sportág eset- 
leges veszélyeit veszik cél- 
ba, hanem a közömbösséget, 
a szűklátókörűséget, a fele- 
lőtlenséget. Elképesztő a 
tény, hogy napjainkban, 
amikor a különböző biztosí- 
tások reklámáradata. való- 
sággal elborít, elsodor ben- 
nünket, akkor a sportbizto- 
sítás hallatán még a bizto- 
sítási szakemberek is ta- 
nácstalanul tárják szét ke- 
züket, vagy tagadóan ráz- 


EGYÜTT— 


; 
; 


zák fejüket. Pedig olykor 
kézenfekvőnek. látszik, hogy 
a legtöbb sportágban biz- 
tosítani kellene hazánkban 
is a versenyzőket. Csakhogy 
amennyire nyilvánvaló ez, 
annyira nem tisztázott, 
hogy ki fizesse, illetve kös- 
se meg a biztosítást: a spor- 
toló, vagy az egyesület? Le- 
het, hogy éppen ez a bök- 
kenő . . . 

És U. Károlyné bizony 
hiába fordulna ma bíróság- 
hoz, olyan jogszabály nem 
létezik, amely perét számá- 
ra kedvezően oldaná meg. 


De a jogszabály nem 
minden. A segítséget, a biz- 
tató megoldást némelykor 
nem a bírói pulpitus előtt 
kapjuk meg. Megesik, hogy 
az igazi, reményt adó íté- 
letet, a körülöttünk élők 
hozzák meg, akik figyelem- 
mel kísérik életünket. 


Miközben az édesanya 
igazát kereste, a fiát elő- 
ször az úttörők vették vé- 
dőszárnyuk alá. U. István 
gyanítja, hogy valamelyik 
sporttársától hallották bal- 
esete hírét. Csak abban bi- 
zonyos, hogy a Fabik Ká- 
roly Úttörőház, tagjai vol- 
tak. Úgy mondja, hogy bár- 
mennyi év is telik el majd, 
ő soha nem felejti el mind- 
azt, amit érte tettek az út- 
törők. Pedig, ha jól meg- 
gondoljuk, apróságokkal 
vésték magukat az emléke- 
zetébe. Egyszer könyveket 
hoztak a  betegágyához, 
máskor szerény ajándékok- 
kal kedveskedtek neki, el- 
intézték apró-cseprő teen- 
dőit. És ami a legfontosabb, 
hírt hoztak a külvilágból, 
az iskolából, a szakkörök- 
ből, még az edzésekről is. 
És ezek a hírek lassacskán, 
szinte észrevétlenül megol- 
dották azokat a béklyókat, 
amelyek a sérülésnél is ke- 
gyetlenebbül, erősebben az 
ágyhoz kötötték, a kishitű- 
séget, a reménytelenséget, 
a társtalanságot . . . 


U. István kórházból kike- 
rülése után felkereste az 
úttörőket. Rácz Bélát talál- 
ta meg először. 

—. Amikor megköszöntem 
neki mindazt, amit értem 
tett, csak annyit mondott, 
természetes dolog volt. Bé- 
la már gimnazista Pápán, 
de ő is, társai is mindig ve- 
lem maradnak. 

Alighanem így igaz. Min- 
den segítőkész  tettében, 
gondolatában — ott élnek 


majd holnap és holnapután, . 


félig-meddig — ismeretlenül, 
ám nagyon is közeli barát- 
ként ők, akik lényegében 
minden gyógyszernél erő- 
sebb hatóanyaggal kezel- 
ték, gyógyították. 


BŐCS FERENC 
FOTÓ: SZALAY BÉLA 

A megfejtéseket postai le- 
velezőlapon küldjétek be. A 


helyes megfejtést beküldők 
között . húsz  könyvutalványt 
sorsolunk ki, 

Beküldési határidő: 
január 10. 


1977. 

MU, an 1//0AtlÍÍt 


ÉVSZÁZADOS 
OSZLOP 


Ha a rajzot megfelelő irány- 
ban forgatod és a betűtöredé- 
keket kiegészíted, akkor az 
oszlopon levő rejtélyes szöveg 
nyomban olvashatóvá válik. 
Két mondat az egész, de nagy 
igazság rejtőzik bennük. 

KÉPREJTVÉNYEK 


Az első: építőipari szakma. 
A második: ez is időtöltés. 


SZÁMOK 
ÉS JELEK 


Helyettesítad be az egyes je- 
leket számokkal úgy, hogy a 
műveleteket elvégezve helyes 
eredményt kapj! Segítségül 
csak annyit, hogy a jobb alsó 
sarokban levő jel 4-et jelent. 


BUÉK 


Mai rejtvényünkben a fenti 
négy betűt kettéválasztottuk, 
így: BÚ és ÉK, majd ezt a 
két-két betűt más szavakban 
rejtettük el. Keresd meg azo- 
kat a szavakat, amelyekben a 
"BÚ" meg az , ÉK" előfordul! 
Vajon — párosan  fordulnak-e 
elő, vagy az egyik több, mint 
a másik. 
Vízszintes: 1, Afrikában és 
Dél-Ázsiában honos nagy cső- 
rű, húsevő madár. 7. Hazánk 


legmagasabb csúcsa. 12. Ritka 
férfinév. 13. Zongoraművész, 
zongorakísérő (Ottó). 14. Jel- 


fogó. 16. Kék kevert betűi. 17. 
Amiért történik valami. 18. 
Napi-, hetilapokban jelennek 
meg. 20. Egyforma betűk. 22. 
A zsiráffélék családjába tar- 
tozó állat, Közép-Afrikában él. 
24. Luxemburgi és belga autók 
betűjele, 25. Ma is élő magyar 
szobrászművész (Miklós). 28. 
Santa..., város Mexikóban. 
30. Az urán, a bór és az OXxíi- 
gén vegyjele, 31. Női becenév. 


MELYIK BOLYGÓRA MEGY ? 


VÉNUSZ 


o, 
MERKUR 


MNEPTUNUSZ 


URÁNUSZ 


33. Zümmög. 35. Így nevezik a 
rénszarvast Észak-Amerikában, 
36. Nagy műveltségű nép volt 
a mexikói felföldön, a spanyo- 
lok a XVI. században jórészt 
kiirtották. 37. [Beborít. 
Függőleges: 1. Ami egy te- 
nyérbe belefér. 2. .. carte, ét- 
lap szerint. 3. Földrajztudós, 


egyetemi tanár (Sándor). 4. 
Ilyen fajta növénycsalád ís 
van. 5. Szeszes ital. 6. Az 


Egyesült Államok angol rövi- 
dítése. 8. Az ilyen gyomor ko- 
rog. 9. Hetyke, pimasz, ide- 
genből átvett szóval. 10. Nagy 
magyar zeneszerző (Ferenc). 
11. Ülöalkalmatosság. 15. Mo- 
sogatószer-márka. 18. A kal- 
ciíum és a kén vegyjele. 19. 
Éretté válik. 21. Régi pengetős 
hangszer. 23. Az évek száma, 


25. Szomorkodik. 26. . . . halá- 
la, Arany János műve. 27. 
Tönkretesz, 29. Nemsokára 


ehető lesz a gyümöles. 31. 
BAU. 32. Részben kiborul! 34. 
Kíiejtett betű. 35. Körülbelül. 


TERVEZZ 
KÁRTYANAPTÁRT! 


Szeretnéd, ha a te rajzod 
díszítené az 1978-as Pajtás 
kártyanaptárt? Akkor ve- 
gyél részt a rajzpályázatun- 
kon! A feltételeket a január 
5-i, első színes számunkban 
találod meg. 


